ພໍ່ຄ້າສັດປ່າ ທີ່ຖືກຈັບໃນໄທ ໜີປະກັນໂຕ
ຕໍາຫລວດ​ໄທ​ ຈັບ​ກຸມ​ນາຍ Noor Mahmood ຊາວສະຫະລັດອາຣັບເອມິເຣດສ໌ ໃນ​ເດືອນ​ພຶດສະພາ​ ຢູ່ສະໜາມ​ບິນ​ນາໆ​ຊາດ​ສຸວັນນະ​ພູມ.
ເຈົ້າໜ້າທີ່ຕໍາຫລວດໃນປະເທດໄທກ່າວວ່າ ຜູ້ທີ່ຖືກກ່າວຫາວ່າລັກລອບເອົາສັດປ່າໜີອອກນອກປະເທດ ທີ່ຖືກຈັບກຸມຢູ່ສະໜາມບິນເມື່ອເດືອນຜ່ານມາ ພ້ອມກັບສັດປ່າທີ່ໃກ້ຈະສູນ ພັນຫລາຍໆໂຕ ທີ່ຍັງມີຊີວິດຢູ່ ຊຸກເຊຶ່ອງໄວ້ໃນຫີບເດີນທາງຂອງຜູ້ກ່ຽວນັ້ນ ໄດ້ໜີການປະ ກັນຕົວແລະຫລົບໜີອອກນອກປະເທດໄປແລ້ວ Daniel Schearf ຜູ້ສື່ຂ່າວວີໂອເອລາຍງານຈາກບາງກອກກ່ຽວກັບຄະດີດັ່ງກ່າວ ທີ່ພວກນັກເຄຶ່ອນໄຫວກ່ຽວກັບການລັກລອບຄ້າ ສັດປ່າກ່າວວ່າ ເນັ້ນຍໍ້າໃຫ້ເຫັນເຖິງຄວາມຍາກລໍາບາກໃນການຂັດຂວາງພວກລັກລອບຄ້າສັດປ່າ ທີ່ມີການພົວພັນນໍາບຸກຄົນໃນວົງການການເມືອງນັ້ນ ທອງປານມີເລຶ່ອງນີ້ມາສະເໜີ ທ່ານ ເວລາພວກເຈົ້າໜ້າທີ່ຕໍາຫລວດໄທ ທໍາການຈັບກຸມນາຍນົວ ມະຫະມູດ (Noor Mahmood) ໃນເດືອນພຶດສະພາ ຢູ່ສະໜາມບິນນາໆຊາດສຸວັນນະພູມ ທີ່ບາງກອກນັ້ນ ພວກເຂົາເຈົ້າພົບວ່າຫີບເດີນທາງຂອງຜູ້ກ່ຽວ ມີລັກສະນະຄືກັນກັບເປັນສວນສັດນ້ອຍໆ ເພາະມັນເຕັມໄປດ້ວຍສັດປ່າທີ່ໃກ້ຈະສູນພັນຫລາຍຕົວຢູ່ໃນນັ້ນ ຊຶ່ງມີໂຮມທັງລູກເສືອດາວນ້ອຍໆສີ່ໂຕ ລູກໝີໂຕນຶ່ງ ລິງນຶ່ງໂຕ ແລະຊະນີແກ້ມແດງນຶ່ງໂຕ ຊື່ງທັງໝົດຖືກສັກຢາໃຫ້ສະລົບສະໄຫລ ແລະຍັດໄວ້ຢູ່ໃນກົງນ້ອຍໆ ຄະດີດັ່ງກ່າວນີ້ ໄດ້ກາຍມາເປັນຂ່າວຜົນສໍາເລັດລະດັບສູງສໍາຫລັບພວກເຈົ້າໜ້າທີ່ຕໍາຫລວດ ທີ່ຕໍ່ສູ້ກັບທຸລະກິດລັກ ລອບຄ້າສັດປ່າຂອງໄທທີ່ກໍາລັງຮຸ່ງເຮືອງນັ້ນ ແຕ່ກໍພິສູດໃຫ້ເຫັນວ່າເປັນຄວາມສໍາເລັດທີ່ສັ້ນຫລາຍ ນາຍມາຫະມູດ ຊຶ່ງເປັນພົນລະເມືອງຂອງສະຫະລັດອາຫລັບເອມີເຣດສ໌ United Arab Emirates ຫລື UAE ໄດ້ຖືກປະກັນຕົວອອກມາເປັນຈໍາ ນວນເງິນ 6,600 ໂດລາ ເພື່ອລໍວັນຂື້ນສານ ແຕ່ຕໍາຫລວດກ່າວວ່າ ເຖິງແມ່ນນາຍມາຫະ ມູດຈະຖືກຂໍ້ຫາຄ້າສັດສູນພັນກໍຕາມ ແຕ່ພວກເຂົາເຈົ້າໄດ້ຮູ້ໃນພາຍຫລັງວ່າ ຜູ້ກ່ຽວໄດ້ຮັບ ໜັງສືເດີນທາງຄືນ ແລະໄດ້ຮັບອະນຸຍາດໃຫ້ໜີອອກຈາກປະເທດໄທ ໄປໄດ້ ທ່ານ ສະຕີເວນ ກາລສະເຕີ (Steven Galster) ຜູ້ອໍານວຍການມູນນິທິດິນແດນເສລີ ຫລື Freeland Foundation ຊຶ່ງເປັນອົງການຈັດຕັ້ງນາໆຊາດເພື່ອປາບປາມການລັກ ລອບຄ້າສັດປ່າແລະມະນຸດ ທີ່ມີຖານຕັ້ງຢູ່ບາງກອກປະເທດໄທ ກ່າວວ່າ ປາກົດວ່າການເຊຶ່ອມໂຍງທາງການເມືອງຂອງນາຍມາຫະມູດນັ້ນ ໄດ້ອໍານວຍໃຫ້ຜູ້ກ່ຽວຫລົບໜີໄປໄດ້ ອັນເປັນການເຍາະເຢິ້ຍດູໝິ່ນການປະຕິບັດງານຢ່າງຕັ້ງໜ້າຂອງໜ່ວຍນອກເຄຶ່ອງແບບປາບ ປາມການຄ້າສັດ ແລະມະນຸດນັ້ນ ທ່ານ Galster ກ່າວວ່າ: ໂຄສົກສະຖານທູດສະຫະລັດອາຫຣັບເອມີເຣດສ໌ ຫລື UAE ຍອມຮັບວ່າ ພວກເຈົ້າໜ້າທີ່ ໄດ້ຊ່ວຍນາຍມາຫະມູດໃຫ້ໄດ້ພາສປອດຄືນມາ ແຕ່ມັນກໍເປັນມາດຕະຖານການປະຕິບັດ ສໍາລັບພົນລະເມືອງຂອງ UAE ທຸກຄົນທີ່ຖືກຈັບ ພວກເຈົ້າໜ້າທີ່ສະຖານທູດແລະກະຊວງ ຕ່າງປະເທດຂອງ UAE ທີ່ອາບູ ດາບີ ປະຕິເສດບໍ່ຍອມໃຫ້ຄວາມເຫັນໃດໆກ່ຽວກັບຂໍ້ກ່າວ ຫາ ທີ່ວ່າທາງການທູດມີບົດບາດສໍາຄັນ ໃນການຊ່ວຍໃຫ້ນາຍມາຫະມູດຫລົບໜີຈາກປະ ເທດໄທໄປໄດ້ນັ້ນ ພັນຕໍາຫລວດໂທ ທໍາມະວັດ ປະຈໍາກົມຊັບ ພະຍາກອນທໍາມະຊາດ ແລະສິ່ງແວດລ້ອມ ແຫ່ງຊາດຂອງໄທ ແລະໜ່ວຍນອກເຄື່ອງ ແບບ ທີ່ທໍາການຈັບນາຍມາຫະມູດນັ້ນ ກ່າວ ວ່າ ປາກົດວ່າ ນາຍມາຫະມູດເປັນສະມາຊິກ ຂອງກຸ່ມລັກລອບຄ້າສັດ ທີ່ໄດ້ຮັບເງິນງົບປະ ມານຈໍານວນຫລາຍ ແລະມີສ່ວນກ່ຽວພັນກັບ ບຸກຄົນໃນວົງການເມືອງ ຊຶ່ງເປັນກຸ່ມນຶ່ງທີ່ຢູ່ ພາຍໃຕ້ການສືບສວນໃນເວລານີ້ ພັນຕໍາ ຫລວດໂທທໍາມະວັດກ່າວຕໍ່ໄປວ່າ ມີນັກການ ທູດຈໍານວນນຶ່ງຢູ່ພາຍໃຕ້ການສືບສວນເຊ່ນ ກັນ ແຕ່ທ່ານບໍ່ບອມເປີດເຜີຍສັນຊາດຂອງ ຊາວຕ່າງປະເທດເຫລົ່ານັ້ນ ພ ຕ ທ ທໍາມະວັດກ່າວວ່າ ໃນລະຫວ່າງການປະຕິບັດງານຈັບກຸມນາຍມາຫະມູດນັ້ນ ທ່ານແລະລູກນ້ອງໄດ້ຕິດຕາມສິ້ງຊອມເບິ່ງຜູ້ກ່ຽວຢ່າງໃກ້ຊິດໃນຂະນະຜູ້ກ່ຽວຜ່ານຂັ້ນຕອນຕ່າງໆຂອງສະໜາມບິນ ແລະປາກົດວ່າ ຜູ້ ກ່ຽວບໍ່ມີຫີບເດີນທາງທີ່ບັນຈຸສັດປ່ານັ້ນ­­­ ຈົນກວ່າຫລັງຈາກທີ່ຜູ້ກ່ຽວໄດ້ຜ່ານການກວດກາຂອງກົມກວດຄົນເຂົ້າເມືອງໄປແລ້ວ ຊຶ່ງ ພ ຕ ທ ທໍາມະວັດກ່າວວ່າ ນາຍມາຫະມູດຈະຕ້ອງໄດ້ຮັບຄວາມຊ່ວຍເຫລືອຈາກຝ່າຍໃດຝ່າຍນຶ່ງຈຶ່ງສາມາດເອົາຫີບຜ່ານໜ່ວຍຮັກສາຄວາມປອດໄພປະຈໍາສະໜາມບິນໄປໄດ້ ພ ຕ ທ ທໍາມະວັດກ່າວວ່າ ພ ຕ ທ ທໍາມະວັດກ່າວຕໍ່ໄປວ່າ ເວລານີ້ ຍັງລໍຖ້າພວກເຈົ້າໜ້າທີ່ສະໜາມບິນ ເອົາຮູບຖ່າຍ ຈາກກ້ອງຮັກສາຄວາມປອດໄພ ຈາກມື້ທີ່ນາຍມາຫະມູດຖືກຈັບນັ້ນ ມາໃຫ້ຢູ່ ຊຶ່ງມັນອາດຈະ ເຜີຍໃຫ້ເຫັນວ່າ ຫີບບັນຈຸສັດປ່ານັ້ນຜ່ານດ່ານກວດຮັກສາຄວາມປອດໄພ ໄປໄດ້ຢ່າງໃດ ພ ຕ ທ ທໍາມະວັດກ່າວອີກວ່າ ນາຍມາຫະມູດກໍາລັງຈະອອກເດີນທາງ ນັ່ງໄປໃນຊັ້ນທີນຶ່ງ ພ້ອມກັບມີຜູ້ຕິດຕາມຢ່າງໜ້ອຍນຶ່ງຄົນ ຊື່ງຜູ້ກ່ຽວສາມາດເລັດລອດຂື້ນໄປເທິງຍົນໂດຍສານ ຂອງສາຍການບິນ Emirates ໄປໄດ້ ແລະທາງສາຍການບິນໄດ້ປະຕິເສດບໍ່ຍອມມອບ ລາຍຊື່ຂອງຜູ້ໂດຍສານໃຫ້ ຕໍາຫລວດກ່າວວ່າ ຫລັງຈາກຖືກຈັບກຸມແລ້ວ ນາຍມາຫະມູດ ໄດ້ອວດຮູບຂອງຕົນທີ່ຖ່າຍ ກັບອະດີດນາຍົກລັດຖະມົນຕີທັກສິນ ຊິນນະວັດ ຢູ່ມືຖືຂອງຕົນ ໃນອັນທີ່ປາກົດວ່າເປັນ ຄວາມພະຍາຍາມເພື່ອສະແດງໃຫ້ເຫັນວ່າ ເຂົາມີການເຊື່ອມໂຍງກ່ຽວພັນກັບບຸກຄົນສໍາຄັນ ທີ່ມີອໍານາດ ທ່ານທັກສິນ ຖືກໂຄ່ນລົ້ມ ໂດຍການກໍ່ລັດຖະປະການໃນປີ 2006 ແລະເວລານີ້ ລີ້ໄພຢູ່ ດູບາຍ ເພື່ອຫລີກລ່ຽງການຖືກຈໍາຄຸກ ຫລັງຈາກການຕັດສິນຂອງສານໃນຂໍ້ຫາສໍ້ລາດບັງ ຫລວງ ທ່ານກາລສະເຕີ ກ່າວວ່າ ການປ່ອຍຕົວນາຍມາຫະມູດ ສະແດງໃຫ້ເຫັນວ່າ ຢູ່ໃນປະເທດ ໄທ ຜູ້ໃດທີ່ມີເງິນຫລາຍແລະມີອິດທິພົນ ແມ່ນສາມາດເລັດລອດເງື້ອມມືຂອງກົດໝາຍໄປ ໄດ້ ທ່ານກ່າວອີກວ່າ ເຖິງແມ່ນວ່າພວກລັກລອບຄ້າສັດປ່າຫລາຍຮ້ອຍຄົນ ໄດ້ຖືກຈັບໃນ ໄລຍະນຶ່ງທົດສະວັດຜ່ານມານີ້ ແລະມີໂທດໜັກ ຈໍາຄຸກຮອດສີ່ປີກໍຕາມ ແຕ່ກໍປາກົດວ່າມີ ພຽງຄົນດຽວ ເທົ່ານັ້ນທີ່ໄດ້ຖືກສານຕັດສິນຈໍາຄຸກ ” ທ່ານ Galster ກ່າວອີກວ່າ ກົດໝາຍທີ່ຈະເພີ່ມໂທດການລັກລອບຄ້າສັດປ່າໃຫ້ໜັກຂຶ້ນ ນັ້ນ ໄດ້ຮ່າງຂຶ້ນມາໄດ້ 8 ປີແລ້ວ ແຕ່ພວກຜູ້ແທນສະພາແຫ່ງຊາດໄທ ກໍຍັງບໍ່ໄດ້ນໍາມາ ອະພິປາຍກັນ ເພື່ອທີ່ຈະເຮັດໃຫ້ເປັນກົດໝາຍອອກບັງຄັບໃຊ້ນັ້ນເທື່ອ ທ່ານ Galster ກ່າວຕໍ່ໄປວ່າ ຍ້ອນການລົງໂທດທີ່ບໍ່ໜັກໜ່ວງປານໃດນັ້ນ ໄທຈຶ່ງຍັງສືບ ຕໍ່ເປັນສູນກາງລັບລອບຄ້າສັດປ່າສໍາລັບຂົງເຂດເອເຊຍນັ້ນຢູ່ ເມື່ອອາທິດຜ່ານມາ ຕໍາຫລວດປາບປາມການລັກລອບຄ້າສັດປ່າຂອງໄທ ກໍໄດ້ມີຄະດີນຶ່ງອີກ ໃຫ້ທໍາການສືບສວນສອບສວນ ເຈົ້າໜ້າທີ່ສຸນລະກາກອນໄທກ່າວວ່າ ເຂົາເຈົ້າໄດ້ພົບເຫັນສັດເລື້ອຍຄານ ຫລາຍຮ້ອຍຕົວ ເຊຶ່ອງຢູ່ໃນຫີບເດີນທາງຈາກບັງກລາເທດ ທີ່ບໍ່ມີໃຜມາທວງເອົາ ແລະປະຖິ້ມໄວ້ຢູ່ສະໜາມ ບິນບາງກອກ ສັດທີ່ຍັງມີຊີວິດຢູ່ເຫລົ່ານີ້ ມີໂຮມທັງເຕົ່າພັນທີ່ຫາຍາກ ແລະແຂ້ນໍ້າຈືດ ທີ່ ມີຄ່າປະມານ 33,000 ພັນໂດລາສະຫະລັດ ຊຶ່ງພວກເຈົ້າໜ້າທີ່ສຸນລະກາກອນກ່າວວ່າ ອາດຈະ ຖືກສົ່ງໄປຂາຍຢູ່ຕະຫລາດແຫ່ງໃດແຫ່ງນຶ່ງ ໃນບາງກອກນັ້ນ